**ПРОФЕСИОНАЛНА ГИМНАЗИЯ „ХРИСТО БОТЕВ”,**

град Долна баня, общ. Долна баня, обл. Софийска

ул. „Търговска” № 133, тел. 07120/2045,

e\_mail: hristobotev@abv.bg

ПРОЦЕДУРА

ПО ПРЕМИНАВАНЕ НА УЧЕНИЦИТЕ

ОТ ДНЕВНА ФОРМА НА ОБУЧЕНИЕ

В САМОСТОЯТЕЛНА ФОРМА НА ОБУЧЕНИЕ

В ПРОФЕСИОНАЛНА ГИМНАЗИЯ „ХРИСТО БОТЕВ“,

ГР. ДОЛНА БАНЯ

2021/2022 УЧЕБНА ГОДИНА

I. ОБЩИ ПОЛОЖЕНИЯ

1. Самостоятелната форма на обучение е неприсъствена форма, при която учениците се подготвят самостоятелно и се явяват на изпити по учебни предмети, съгласно училищния учебен план.

2. Самостоятелната форма на обучение се организира за:

* Ученици в задължителна училищна възраст, които по здравословни причини не могат да се обучават в дневна форма на обучение, след решение на Педагогическия съвет;
* За даровити деца в задължителна училищна възраст, след решение на Педагогическия съвет;
* Лица, навършили 16-годишна възраст;

При тази процедура е важно да се отбележи, че преминаването от дневна в самостоятелната форма на обучение става при наличието на определени условия и не трябва да се съпоставя с процедурата по налагане на санкция на учениците „преместване от дневна форма в самостоятелната форма на обучение“.

3. Условията и редът за организиране и провеждане на изпитите се определят със заповед на директора на училището.

4. Промяна на формата на обучение се допуска и по време на учебните занятия, когато се преминава от дневна в индивидуална или в самостоятелната форма на обучение.

5. Ученици, започнали обучението си в дневна форма на обучение и преминат в самостоятелната форма на обучение продължават обучението си при спазване изискванията на чл.20 от закона за степента на образование, общообразователния минимум и учебния план /ЗСООМУП/, а именно-да завършат обучението си в определен етап от степента на образование по училищния учебен план, по който са започнали да се обучават в същото училище /чл.20, ал.1 ЗСООМУП/.

6. Обучението по всички учебни предмети завършва с полагане на изпит. Учениците могат да полагат изпити за следващия клас само ако успешно са положили всички изпити, предвидени за завършване на предходния клас. Продължителността на обучението в един клас е една учебна година.

7. Учениците, които се обучават в самостоятелната форма на обучение се подготвят и явяват на изпити по учебни предмети съгласно училищния учебен план.

8. Учениците, които не са се явили или са получили оценка Слаб 2 на изпитите по график, имат право да се явят на две поправителни сесии.

9. Ученици, които по здравословни причини, удостоверени с медицински документ, не са се явили на поправителни изпити в сесиите по т.8, могат да се явят на допълнителна поправителна сесия по ред, определен със заповед на директора на училището.

10. Ученици, които имат оценка слаб 2 по учебен предмет на редовните и/или на допълнителната поправителна сесии или не са се явили на поправителните изпити, повтарят класа.

11. Ученици, които се обучават в самостоятелната форма на обучение, при повтарянето на класа, се явяват на изпити само по учебни предмети, по които имат оценка слаб /2/ или не са се явили на поправителните изпити.

12. Учениците от последния гимназиален клас, които имат оценка слаб /2/ по учебни предмети на редовните и/или на допълнителната поправителна сесии или не са се явили на поправителни изпити, не повтарят класа. Те могат да се явят на поправителните изпити в януарска поправителна сесия и редовните поправителни сесии.

II. ОСЪЩЕСТВЯВАНЕ НА ПРОЦЕДУРАТА ЗА ПРЕМИНАВАНЕ ОТ ДНЕВНА В САМОСТОЯТЕЛНАТА ФОРМА НА ОБУЧЕНИЕ:

1. Подаване на заявление до директора на училището от родителя /настойника/ на ученика или от самия ученик, когато той е навършил 16 години/, в което са посочени причините, поради които се иска преминаването от дневна в самостоятелната форма на обучение.

2. Представяне на медицински документ, издаден от компетентния за това орган, удостоверява здравословните причини, поради които ученикът не може да се обучава в дневна форма (когато той е навършил 16 години).

3. Директорът на училището, след като се запознае със заявлението, и прецени дали посочените в него причини съответстват на определените условия, внася в РУО постъпилото в институцията заявление на родителя за обучението на детето им в самостоятелна форма на обучение, с приложените към тях документи, в срок до 10 дни преди началото на предстоящата учебна година или преди началото на втория учебен срок.

4. Към предложенията на директорите по ал. 4 се прилагат:

* заявленията по чл.112, ал.2 ЗПУО от родителите за избор на самостоятелна форма на обучение;
* програма за развитие на детето по чл. 18, ал. 3, т. 4 от Наредба № 5 от 2016 г. за предучилищното
* образование (ДВ, бр. 46 от2016 г.) или училищния учебен план по чл. 112, ал. 4 ЗПУО;
* декларация от родителите за наличие на среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие или за осигурените условия за провеждане на обучението на ученика в съответствие с целите на училищното образование.

5. В тридневен срок от получаването на доклада началникът на РУО издава заповед, която изпраща до родителя и до директора на детската градина или училището.

6. Директорът на училището издава заповед, с която определя преминаването от една форма на обучение в друга.

III. УСЛОВИЯ И РЕД ЗА ОРГАНИЗИРАНЕ И ПРОВЕЖДАНЕ НА ИЗПИТИ НА УЧЕНИЦИТЕ ОТ САМОСТОЯТЕЛНА ФОРМА НА ОБУЧЕНИЕ ПО ЧЛ.112, АЛ.1, Т.1 ОТ ЗПУО

1. При самостоятелна форма на обучение по чл.112, ал.1, т.1 от ЗПУО се прилага училищен учебен план за паралелка, избран от ученика. Учениците, обучавани в самостоятелна форма по чл.112, ал.1, т.1 от ЗПУО полагат изпити за определяне на годишна оценка. Изпитите се полагат върху учебното съдържание по съответния учебен предмет, изучавано през учебната година.

Изпитите се провеждат в писмена форма, освен в случаите по чл. 29д, ал. 1, 2 и 3 от Наредба № 3 от 15.04.2003 г. за системата за оценяване.

2. През 2019/2020 учебна година се организират три изпитни сесии както следва:

Март-редовна изпитна сесия;

Юни-първа поправителна сесия;

Септември-втора поправителна сесия.

3. Организация на изпитите. Права и задължения на учениците:

* Класният ръководител на ученика, обучаван в самостоятелна форма по чл.112, ал.1, т.1 от
* ЗПУО уведомява ученика за правилата на училището при организирането на дейностите през годината:
* За насрочване на дати за изпити в съответната изпитна сесия;
* Конспектите по всеки учебен предмет;
* Наличните учебни материали;
* Уведомяването се осъществява чрез някой от начините:
* Електронната поща;
* Поставяне на видно място на заповедта с графика на изпитите;
* Публикуване на сайта на училището на изпитните дати по различните учебни дисциплини;
* Публикуване на сайта на училището графика за консултации на учителите;
* Телефонно обаждане от класния ръководител.
* Учениците полагат изпити за определяне на годишна оценка. Изпитите се полагат върху учебното съдържание по съответния учебен предмет, изучавано през учебната година.
* Изпитите се провеждат в писмена форма, освен в случаите по чл. 29 д, ал. 1, 2 и 3 от Наредба № 3 от 15.04.2003 г. за системата за оценяване.
* Оповестяването на резултатите се извършва от класния ръководител на ученика при спазване на указаните срокове и място за оповестяване.
*  Резултатите от изпитите се внасят в училищната документация от класния ръководител на ученика

IV. РЕЗУЛТАТ ОТ ПРОЦЕДУРАТА

1. Самостоятелната форма на обучение дава възможност на даровити ученици в задължителната училищна възраст и на ученици със здравословни проблеми да продължат обучението си, без да го прекъсват, във форма по-благоприятна за тях.

2. За учениците, навършили 16-годишна възраст, преминаването от дневна в самостоятелна форма на обучение е начин да се продължи образованието им, като се преодолеят причините, възпрепятстващи обучението им в дневна форма.

3. Целта на преминаването в самостоятелна форма или индивидуална форма на обучение е да се даде възможност на учениците да завършат обучението си в следващ клас, етап, да придобият средно образование.

